2018

ვიკისაწყობში არის გვერდი თემაზე: 2018 2018 (ორი ათას თვრამეტი) წელი — გრიგორიანული კალენდრის არანაკიანი წელიწადი, რომლის პირველი დღეა ორშაბათი. ეს წელი არის XXI საუკუნის მე-2 დეკადის მე-8 წელი. 28 იანვარი — ფინეთში გაიმართა საპრეზიდენტო არჩევნები. 9-25 თებერვალი — სამხრეთ კორეაში გაიმართა ზამთრის ოლიმპიური თამაშები. 4 მარტი — გაერთიანებულმა სამეფომ სერგეი და იულია სკრიპალების მკვლელობის მცდელობაში რუსეთის სამხედრო დაზვერვა დაადანაშაულა და 23 რუსი დიპლომატი ქვეყნიდან გააძევა. 18 მარტი — რუსეთის საპრეზიდენტო არჩევნებში გაიმარჯვა ვლადიმერ პუტინმა. 23 აპრილი — მრავალათასიანი საპროტესტო მსვლელობების შედეგად სომხეთის პრემიერ-მინისტრი სერჟ სარქისიანი თანამდებობიდან გადადგა. 12 მაისი — საქართველოს შინაგან საქმეთა სამინისტრომ განახორციელა სპეცოპერაცია ღამის კლუბ „ბასიანში“ და კაფე „გალერიში“ ნარკოდანაშაულთან ბრძოლის მოტივით, რომლის დროსაც დააკავეს ღამის კლუბის მფლობელები. 26 მაისი — მადრიდის რეალმა ფინალში დაამარცხა ლივერპული და ზედიზედ მესამედ გახდა უეფა-ს ჩემპიონთა ლიგის გამარჯვებული. 29 მაისი — სირიამ ცნო აფხაზეთისა და სამხრეთ ოსეთის დამოუკიდებლობა. 17 ივნისი — პრესპას ტბასთან საბერძნეთსა და მაკედონიას შორის ხელი მოეწერა ხელშეკრულებას, რომელმაც დაასრულა დავა მაკედონიის დასახელებასთან დაკავშირებით. 10 ივლისი — ოფიციალურად დადასტურდა მსოფლიოს ერთ-ერთი საუკეთესო ფეხბურთელის, კრიშტიანუ რონალდუს ტრანსფერი მადრიდის „რეალიდან“ ტურინის „იუვენტუსში“. 15 ივლისი — საფრანგეთის საფეხბურთო ნაკრებმა დაამარცხა ხორვატიის ნაკრები და ისტორიაში მეორედ დაეუფლა მსოფლიო ჩემპიონის ტიტულს. 29 ივლისი — ჩოგბურთელმა, ნიკოლოზ ბასილაშვილმა გერმანიის ღია პირველობის ფინალში არგენტინელი ლეონარდო მაიერი სამ სეტში დაამარცხა და გახდა დამოუკიდებელი საქართველოს ისტორიაში პირველი მამაკაცი ჩოგბურთელი, რომელმაც ATP-ის ტურნირის მოგება შეძლო. 30 ივლისი — საქართველოს საკონსტიტუციო სასამართლომ ზურაბ ჯაფარიძის და ვახტანგ მეგრელიშვილის სარჩელი დააკმაყოფილა და მარიხუანის მოხმარებისთვის ადმინისტრაციული სასჯელი გააუქმა. 17 ოქტომბერი — ყირიმში, ქერჩის პოლიტექნიკურ კოლეჯში 18 წლის შეიარაღებულმა სტუდენტმა სიცოცხლეს გამოასალმა 21 ადამიანი. 28 ოქტომბერი — გაიმართა საქართველოს საპრეზიდენტო არჩევნების პირველი ტური. 28 ოქტომბერი — ბრაზილიის საპრეზიდენტო არჩევნების მეორე ტურში გაიმარჯვა ჟაირ ბოლსონარუმ. 25 ნოემბერი — ქერჩის სრუტეში შეიარაღებული დაპირისპირების შედეგად რუსეთის სანაპირო დაცვამ უკრაინის სამხედრო-საზღვაო ფლოტის სამი სამხედრო კატერი დააკავა. უკრაინის რადამ რუსეთის მოსაზღვრე რეგიონებში 30-დღიანი საომარი მდგომარეობა გამოაცხადა. 28 ნოემბერი — საქართველოს საპრეზიდენტო არჩევნების მეორე ტურში გაიმარჯვა სალომე ზურაბიშვილმა. მთავარი სტატია: კატეგორია:დაბადებული 2018. 20 მარტი : პრინცესა ნანასიპაუ’უ — ტონგელი პრინცესა. მთავარი სტატია: კატეგორია:გარდაცვლილი 2018. 8 იანვარი: მარიკა (მარიამ) ლორთქიფანიძე — ქართველი ისტორიკოსი (დ. 1922) 18 თებერვალი : გიუნტერ ბლობელი — გერმანელი ბიოლოგი და ნობელის პრემიის ლაურეატი (დ. 1936) 14 მარტი: სტივენ ჰოკინგი — ბრიტანელი ასტროფიზიკოსი. 8 აპრილი: ლეილა აბაშიძე — ქართველი კინომსახიობი, რეჟისორი და სცენარისტი. (დ. 1929). 17 აპრილი : ბარბარა ბუში — აშშ-ის პირველი ლედი (დ. 1925). 13 მაისი: ბაადურ წულაძე — ქართველი მსახიობი (დ. 1935) 11 ივნისი : გიორგი (გიო) ხუციშვილი — ქართველი მომღერალი (დ. 1962). 2 ივლისი : ნინიკო ჩხეიძე — ქართველი თეატრისა და კინოს მსახიობი (დ. 1919) 12 აგვისტო : სამირ ამინი — ფრანგულენოვანი ეგვიპტელი პოლიტოლოგი და ეკონომისტი (დ. 1931) 28 სექტემბერი: თამაზ ჭილაძე — ქართველი მწერალი, პოეტი, დრამატურგი (დ. 1931). 6 ოქტომბერი: მონსერატ კაბალიე — ესპანელი სოპრანო (დ. 1933). 6 ოქტომბერი: სკოტ უილსონი — ამერიკელი მსახიობი (დ. 1942). 12 ნოემბერი : სტენ ლი — ამერიკელი მწერალი, რედაქტორი და კომიქსების პერსონაჟთა შემქმნელი (დ. 1922). 30 ნოემბერი : ჯორჯ ჰერბერტ უოკერ ბუში — ამერიკის 41-ე პრეზიდენტი (დ. 1924) 4 დეკემბერი : ნიკოლოზ რურუა — ქართველი პოლიტიკოსი (დ. 1968) ფიზიკა : არტურ ეშკინი (აშშ), ჟერარ მურუ (საფრანგეთი) და დონა სტრიკლენდი (კანადა) ქიმია : ფრენსის არნოლდი და ჯორჯ სმიტი (აშშ), გრეგ უინტერი (დიდი ბრიტანეთი) ფიზიოლოგია და მედიცინა : ჯეიმზ ელისონი (აშშ) და ტასუკუ ჰონძო (იაპონია) ლიტერატურა : არ გაცემულა 2019 წელს 2018 წლის პრემიის მფლობელი გახდა ოლგა ტოკარჩუკი (პოლონეთი) მშვიდობა : დენი მუკვეგე (კონგოს დემოკრატიული რესპუბლიკა), ნადია მურადი (ერაყი) ეკონომიკა : უილიამ ნორდჰაუსი და პოლ რომერი (ორივე აშშ) ↑ Henley, Jon; Flood, Alison (2018-05-04). „Nobel prize in literature 2018 cancelled after sexual assault scandal“. The Guardian. ციტირების თარიღი: 2018-10-01.